PREDKLADACIA  SPRÁVA

Vláda Slovenskej republiky uznesením č. 872/2000 zo dňa 21. októbra 2000 uložila ministerke pre správu a privatizáciu národného majetku Slovenskej republiky v spolupráci s ministrom školstva, ministrom vnútra a ministerkou financií pripraviť návrhy na rozhodnutie vlády Slovenskej republiky vo vzťahu k predaju majetku Fondu detí a mládeže. Zo zákona č. 189/1993 Z. z. o Fonde detí a mládeže v znení neskorších predpisov majetok Fondu detí a mládeže tvoria aj majetkové účasti na podnikaní právnických osôb, ktorými sú aj akcie spoločnosti Hotely mládeže Slovakia, a. s. so sídlom v Bratislave.

	Na naplnenie uznesenia vlády Slovenskej republiky č. 872/2000, ministerstvo školstva predkladá tento materiál, informáciu o súčasných právnych a ekonomických problémoch spoločnosti Hotely mládeže Slovakia, a. s a návrhy riešenia prevodu majetku spoločnosti Hotely mládeže Slovakia, a. s.